Instructori auto și examinatori, arestați preventiv într-un dosar de corupție pentru obținerea permiselor de conducere
Serviciul de Permise și Înmatriculări Suceava este în centrul unui scandal de corupție, după ce 3 examinatori și 2 instructori auto au fost arestați preventiv pentru dare de mită și complicitate la această infracțiune. Anchetatorii îi acuză că au promis și au dat bani altor examinatori pentru a asigura unor candidați promovarea probei practice a examenului în scopul obținerii permisului de conducere.